ai4bharat/Pralekha huggingface dataset:
குடியரசுத் துணைத் தலைவர் செயலகம்
பிரதமர்களின் அருங்காட்சியகம் அனைத்து குடிமக்களிடம் பெருமித உணர்வை ஏற்படுத்துவதாக குடியரசுத் துணைத்தலைவர் திரு வெங்கய்யா நாயுடு கூறியுள்ளார்
பிரதமர்களின் அருங்காட்சியகம் அனைத்து குடிமக்களிடமும் பெருமித உணர்வை ஏற்படுத்துவதாக குடியரசுத் துணைத்தலைவர் திரு வெங்கய்யா நாயுடு கூறியுள்ளார். புதுதில்லியில் உள்ள நேரு நினைவு அருங்காட்சியகம் மற்றும் நூலகத்தில் இடம் பெற்றுள்ள முன்னாள் பிரதமர்களின் அருங்காட்சியகத்தை திரு நாயுடு, அவரது மனைவி திருமதி உஷா நாயுடு ஆகியோர் இன்று பார்வையிட்டனர். இருவரும் 90 நிமிடம் அருங்காட்சியகத்தில் செலவிட்டு இந்தியாவின் பயணம் குறித்த ஒலி-ஒளி காட்சிகளை பார்வையிட்டனர். பின்னர் பார்வையாளர் குறிப்பேட்டில் திரு நாயுடு தமது கருத்துக்களை எழுதினார்.
“நமது தேசிய தலைமையில் பன்முகத்தன்மை மதிக்கப்பட்டதை இந்த அருங்காட்சியகம் வெளிப்படுத்துகிறது. இதன் மூலம் நம்மைப்போன்ற துடிப்புமிக்க ஜனநாயகத்திற்கு முக்கியமான அனைவரையும் உள்ளடக்கிய தன்மைக்கான செய்தி கூறப்பட்டுள்ளது. நமது தேசத்தின் வறுமையை, எழுத்தறிவின்மையை எதிர்த்த போராட்டத்தில் இருந்து விண்வெளி ஆய்வு புதிய உச்சங்களை தொட்டது வரையிலான மாற்றங்களின் அனுபவத்தை குடிமக்கள் உணரும் வகையில் இந்த கண்காட்சி அமைக்கப்பட்டுள்ளது” என்று அவர் எழுதியுள்ளார்.
குடிமக்கள் அனைவரும் இந்த அருங்காட்சியகத்தை காண வேண்டும் என்றும் அதன் மூலம் ஊக்கத்தையும், பெருமிதத்தையும் உணர வேண்டும் என்றும் பிரதமர்களின் அருங்காட்சியக அனுபவம் குறித்து தமது முகநூலில் திரு நாயுடு பதிவிட்டுள்ளார். https://m.facebook.com/story.php?story_fbid=340884731548091&id=100068797016931
குடியரசு துணைத்தலைவர் திரு வெங்கய்யா நாயுடுவுடன் சென்றிருந்த நேரு நினைவு அருங்காட்சியகம் மற்றும் நூலகத்தின் நிர்வாகக்குழு தலைவர் திரு நிருபேந்திர மிஸ்ரா, துணைத்தலைவர் திரு ஏ. சூர்யபிரகாஷ் ஆகியோர் அவரின் சில கேள்விகளுக்கு விளக்கம் அளித்தனர்.
பண்டிட் ஜவஹர்லால் நேரு தொடங்கி, டாக்டர் மன்மோகன்சிங் வரையிலான 14 பிரதமர்களின் ஆட்சிக்காலத்தில் எதிர்கொண்ட சவால்கள் மற்றும் சாதனைகளையும், அரசியல் சட்டம் உருவாக்கப்பட்டதையும் இந்த அருங்காட்சியகம் சித்தரிக்கிறது. இது கடந்த ஆண்டு ஏப்ரல் 14-ந் தேதி பொது மக்கள் பார்வைக்காக திறக்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1833520
மனித வள மேம்பாட்டு அமைச்சகம்
ஜி20-ன் 4-வது கல்விப் பணிக்குழுக் கூட்டத்திற்காக இதுவரை 12 நாட்கள் நடைபெற்ற மக்கள் பங்கேற்பு நிகழ்வில், 1.57 கோடி மாணவர்கள், 25.46 லட்சம் ஆசிரியர்கள், 51.10 லட்சம் பொதுமக்கள் உள்பட 2.33 கோடிக்கும் மேற்பட்டோர் பங்கேற்றனர்
மகாராஷ்டிரா மாநிலம் புனேவில் கல்வி அமைச்சகத்தின் சார்பில் ஜி20-ன் 4-வது மற்றும் இறுதி கல்விப் பணிக்குழுக் கூட்டம், 2023, ஜூன் 19 முதல் 21 வரை நடைபெற உள்ளது.
இதுகுறித்த முன்னோட்ட நிகழ்ச்சியில், உயர்கல்வித் துறை செயலாளர் திரு சஞ்சய் மூர்த்தி, பள்ளிக்கல்வி மற்றும் எழுத்தறிவுத்துறை செயலாளர் திரு சஞ்சய் குமார், திறன் மேம்பாடு மற்றும் தொழில் முனைவோர் துறை செயலாளர் திரு அதுல் குமார் திவாரி ஆகியோர் செய்தியாளர்களிடம் பேசினார்கள். அப்போது ஜி20-ன் 4-வது கல்விப்பணிக்குழுக் கூட்டம், அமைச்சகங்கள் நிலையிலானக் கூட்டம், மக்கள் பங்கேற்பு நிகழ்வு ஆகியவை குறித்து விளக்கினார்கள்.
இதுகுறித்துப் பேசிய திரு சஞ்சய் குமார், ஜி20-ன் 4-வது கல்விப் பணிக்குழுக் கூட்டத்திற்காக இதுவரை 12 நாட்கள் நடைபெற்ற மக்கள் பங்கேற்பு நிகழ்வில், 1.57 கோடி மாணவர்கள், 25.46 லட்சம் ஆசிரியர்கள், 51.10 லட்சம் பொதுமக்கள் உள்பட 2.33 கோடிக்கும் மேற்பட்டோர் பங்கேற்றதாக குறிப்பிட்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1931730
சுற்றுச்சூழல் மற்றும் வனத்துறை அமைச்சகம்
பருவநிலை மாற்றத்துக்கு எதிரான போராட்டத்தில் இணைகின்றன தனியார் நிறுவனங்கள்
பருவநிலை மாற்றத்துக்கு எதிரான போராட்டத்தில் அரசுடன் இணைந்து பணியாற்ற தனியார் துறை நிறுவனங்களும் தயாராக உள்ளன. இதற்கான ஒப்பந்தம் ‘இந்தியா சிஇஓ’ வர்த்தக அமைப்பில் இன்று கையெழுத்தாகிறது.
இந்தியா சிஇஓ அமைப்பின் கூட்டம், மத்திய சுற்றுச்சூழல் அமைச்சர் திரு.பிரகாஷ் ஜவடேகர் தலைமையில் காணொலி காட்சி மூலம் இன்று காலை 11 மணிக்கு தொடங்குகிறது. இதில் பருவநிலை மாற்றத்துக்கு எதிரான பேராட்டத்தில், தனியார் நிறுவனங்களும் பங்கேற்பதற்கான ஒப்பந்தங்கள் கையெழுத்தாக உள்ளன. அதனைத் தொடர்ந்து முக்கிய அறிவிப்புகள் வெளியிடப்படுகின்றன. இந்நிகழ்ச்சியை கீழ்கண்ட இணைப்பில் நேரடியாக காணலாம்.
https://www.youtube.com/watch?v=nrf17S-q0cM&feature=youtu.be .
எஃகு, சிமென்ட், மின்துறை, மருத்து துறை நிறுவனங்களைச் சேர்ந்த முக்கிய தலைவர்கள் இதில் கலந்து கொண்டு தங்கள் கருத்துக்களையும், பருவநிலை மாற்றத்துக்கு எதிரான போராடத்தில் பங்கேற்கும் உறுதியையும் தெரிவிக்கின்றனர்.
பருவநிலை மாற்றம் குறித்த ஐ.நா-வின் பாரீஸ் ஒப்பந்தத்தில் இந்தியா கையெழுத்திட்டுள்ளது. இதன்படி 2005-ல் இருந்த மாசு அளவை விட, 2030ம் ஆண்டுக்குள், உள்நாட்டு மொத்த உற்பத்தி மூலம் ஏற்படும் மாசு அளவை 33 முதல் 35 சதவீதம் குறைக்க, இந்தியா இலக்கு நிர்ணயித்துள்ளது. மேலும் 40 சதவீத மின்சாரத்தை, படிமம் அல்லாத எரிபொருளில் இருந்து தயாரிக்கவும் இந்தியா இலக்கு நிர்ணயித்துள்ளது.
கார்பன் அளவை குறைக்கும் நடவடிக்கையில், தனியார் நிறுவனங்களும் முக்கிய பங்காற்றுகின்றன. அரசு மற்றும் தனியார் துறைகளின் ஒருங்கிணைந்த நடவடிக்கைகள் மூலம், பருவநிலை மாற்றம் குறித்த இந்தியாவின் இலக்குகளை எளிதாக அடைய முடியும்.
மேலும் தகவல்களுக்கு கீழ்குறிப்பிட்ட ஆங்கில செய்திக்குறிப்பை காணவும்; https://pib.gov.in/PressReleasePage.aspx?PRID=1670077
-----
(Visitor Counter : 166
நுகர்வோர் நலன், உணவு மற்றும் பொது விநியோகம் அமைச்சகம்
செயல்திறன் மிக்க தொழில்நுட்பத்தின் மூலம் பொது விநியோக முறையை நவீன முறையில் விரைந்து செயல்படுத்த மாநில அரசுகள் மற்றும் யூனியன் பிரதேசங்கள் நடவடிக்கை எடுக்க வேண்டும்- மத்திய அமைச்சர் திரு.பியூஷ் கோயல்
செயல்திறன் மிக்க தொழில்நுட்பத்தின் மூலம் பொது விநியோக முறையை நவீன முறையில் விரைந்து செயல்படுத்த மாநில அரசுகள் மற்றும் யூனியன் பிரதேசங்கள் நடவடிக்கை எடுக்க வேண்டும் என்று மத்திய உணவு மற்றும் நுகர்வோர் விவகாரங்கள் துறை அமைச்சர் திரு பியூஷ் கோயல் கூறியுள்ளார். மாநில உணவு அமைச்சர்கள் மாநாட்டில் பேசிய அவர், நவீன பொது விநியோக நடைமுறை உடனடித் தேவை என்றும் அதை விரைந்து அமல்படுத்த மாநில அரசுகள் நடவடிக்கை எடுக்க வேண்டும் என்றும் கூறினார்.
மனித தலையீட்டைக் குறைத்து தானியங்கி நடைமுறைகளை ஊக்குவிக்கும் வகையில் வெளிப்படையான மற்றும் பொறுப்புணர்வுள்ள செயல்பாடுகள் அவசியம் என்றும் அவர் வலியுறுத்தினார். பொது விநியோக முறையில் உணவு தானியங்களின் விநியோகச் சங்கிலியில் வெளிப்படைத் தன்மை மிக முக்கியமானது என்றும் அவர் குறிப்பிட்டார்.
உணவு தானியங்கள் சேமிப்பைப் பொறுத்தவரை இந்திய உணவுக் கழகக் கிடங்குகளை 5 நட்சத்திரத் தகுதி கொண்டதாக மேம்படுத்தி வருகிறது என்றார். மாநில அரசுகளும் தங்களது உணவுக் கிடங்குகளை மேம்படுத்த வேண்டும் என்றும் அவர் வலியுறுத்தினார். இந்த மாநாட்டில் பங்கேற்றதற்காக மாநிலங்களின் உணவு அமைச்சர்கள் மற்றும் அதிகாரிகளுக்கு அவர் நன்றி தெரிவித்தார். ஏழைகளுக்கு, உரிய நேரத்தில் உரிய உணவு தானியங்கள் சென்றடைய அனைவரும் இணைந்து பணியாற்ற வேண்டும் என்றும் அவர் கேட்டுக் கொண்டார்.
இந்தக் கருத்தரங்கில் பேசிய உணவு மற்றும் நுகர்வோர் விவகாரங்கள் துறை இணை அமைச்சர் திரு அஸ்வினி குமார் சௌபே, பொது விநியோக நடைமுறைகளை வலுப்படுத்த மத்திய அரசு பல்வேறு நடவடிக்கைகளை எடுத்து வருவதாகக் கூறினார். பொது விநியோக முறையில் சிறு தானியங்களையும் ஊக்குவிக்க வேண்டும் என்றும் அவர் கேட்டுக் கொண்டார்.
இந்தக் கருத்தரங்கின் போது சிறு தானியங்களின் கொள்முதல் தொடர்பாகவும் விவாதிக்கப்பட்டது. சிறு தானியங்கள் அதிகம் உற்பத்தி செய்யப்படும் மாவட்டங்களில், குறிப்பாக பழங்குடியினர் பகுதிகளில் மாநில அரசுகள் சிறு தானியங்களுக்கான கொள்முதல் மையங்களைத் திறக்க வேண்டும் என்றும் மத்திய அரசு சார்பில் வலியுறுத்தப்பட்டது.
சுகாதாரம் மற்றும் குடும்ப நலத்துறை அமைச்சகம்
நாட்டில் செலுத்தப்பட்ட மொத்த கொவிட்-19 தடுப்பூசிகளின் எண்ணிக்கை 72.37 கோடியை கடந்தது
நாட்டில் கடந்த 24 மணி நேரத்தில் செலுத்தப்பட்ட 67,58,491 தடுப்பூசிகளுடன், இதுவரை செலுத்தப்பட்ட மொத்த தடுப்பூசிகளின் எண்ணிக்கை இன்று காலை 7 மணி வரை நிலவரப்படி 72.37  கோடியை கடந்தது. இது 74,18,183 அமர்வுகள் மூலம் சாதிக்கப்பட்டது.
நாட்டில் கடந்த 24 மணி நேரத்தில் 37,681 நோயாளிகள் குணமடைந்துள்ளனர். இதனால் குணமடைந்தவர்களின் மொத்த எண்ணிக்கை 3,23,42,299 ஆக அதிகரித்துள்ளது.
இதன் தொடர்ச்சியாக, நாட்டில் குணமடைந்தோர் வீதம் 97.49 சதவீதமாக உள்ளது.
மத்திய, மாநில அரசுகள் / யூனியன் பிரதேசங்களின் கூட்டு முயற்சிகளால், தினசரி கொவிட் பாதிப்பு தொடந்து 75 நாட்களாக, 50,000க்கும் கீழ் உள்ளது.
கடந்த 24 மணி நேரத்தில், 34,973 பேருக்கு புதிதாக தொற்று ஏற்பட்டது.
கொவிட் சிகிச்சை பெறுபவர்களின் எண்ணிக்கை தற்போது 3,90,646 ஆக உள்ளது. இது மொத்த பாதிப்பில் 1.18 சதவீதம்.
கடந்த 24 மணி நேரத்தில், மொத்தம் 17,87,611 கொவிட் பரிசோதனைகள் மேற்கொள்ளப்பட்டன. இந்தியா இதுவரை, 53.86 கோடி  கொவிட் பரிசோதனைகளை மேற்கொண்டுள்ளது.
நாடு முழுவதும் பரிசோதனை திறன் அதிகரிக்கப்பட்டுள்ளதால், வாராந்திர பாதிப்பு வீதம் 2.31 சதவீதமாக உள்ளது. இது கடந்த 77 நாட்களாக 3 சதவீதத்துக்கும் குறைவாக உள்ளது.
தினசரி பாதிப்பு வீதம் 1.96 சதவீதமாக உள்ளது. இது கடந்த 11 நாட்களாக 3 சதவீதத்துக்கும் குறைவாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753745
----
(Visitor Counter : 189
சுகாதாரம் மற்றும் குடும்ப நலத்துறை அமைச்சகம்
நாட்டில் தொடர்ந்து 3வது நாளாக 90 ஆயிரத்துக்கும் மேற்பட்டோர் குணமடைந்தனர்
குணமடைந்தோர் வீதம் 80%-க்கும் மேல் என்ற இலக்கை இந்தியா கடந்துவிட்டது.
குணமடைவோர் எண்ணிக்கை தொடர்ந்து அதிகரிப்பதோடு, தொடர்ந்து 3வது நாளாக குணமடைந்தோர் எண்ணிக்கை 90 ஆயிரத்தைக் கடந்துள்ளது.
கடந்த 24 மணி நேரத்தில் 93,356 பேர் குணமடைந்து வீடு திரும்பியுள்ளனர்.
12 மாநிலங்கள் மற்றும் யூனியன் பிரதேசங்களில் குணமடைந்தோர் வீதம் தேசிய சராசரியைவிட அதிகமாக உள்ளது.
புதிதாக தொற்று ஏற்பட்டவர்களில் 79% பேர் 10 மாநிலங்கள் /யூனியன் பிரதேசங்களைச் சேர்ந்தவர்கள்.
குணமடைந்தோர் மொத்த எண்ணிக்கை இன்று 44 லட்சத்தை நெருங்கிவிட்டது. குணமடைந்தோர் எண்ணிக்கையில் உலகளவில் இந்தியா முதல் இடத்தில் உள்ளது. இந்த எண்ணிக்கை உலகளவில் குணமடைந்தவர்கள் எண்ணிக்கையில் 19%.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும் https://pib.gov.in/PressReleasePage.aspx?PRID=1657163
சுற்றுச்சூழல் மற்றும் வனத்துறை அமைச்சகம்
19-வது அழிந்து வரும் காடு மற்றும் தாவர இனங்களின் சர்வதேச வர்த்தக மாநாடு: இந்தியாவின் கைவினைப் பொருட்களின் ஏற்றுமதியாளர்களுக்கு பெரிய நிவாரணம்
19-வது அழிந்து வரும் காடு மற்றும் தாவர இனங்களின் சர்வதேச வர்த்தக மாநாடு, பனாமாவின் செனிக் நகரத்தில் நவம்பர்  14-ம் தேதி தொடங்கி 25-ம் தேதி வரை நடைபெறுகிறது.
10 கிலோ கிராம் எடையிலான ரோஸ்வுட் மரத்தால் தயாரிக்கப்பட்ட பொருட்களை ஏற்றுமதி செய்வதற்கு அழிந்து வரும் இனங்களின் சர்வதேச வர்த்தக மாநாட்டின் அனுமதி தேவைப்படுகிறது. இந்தக் கட்டுப்பாடு காரணமாக இந்தியாவின் ரோஸ்வுட் மரத்தால் தயாரிக்கப்படும் அறைகலன் மற்றும் கைவினைப் பொருட்கள் ஏற்றுமதி தொடர்ந்து சரிந்து வருகிறது. இதன் காரணமாக ரோஸ்வுட் பொருட்களின் ஏற்றுமதி தொழிலில் ஈடுபட்டுள்ள சுமார் 50,000 கலைஞர்களின் வாழ்வாதாரம் பாதிக்கப்பட்டுள்ளது.
இதையடுத்து, தற்போது நடைபெற்று வரும் கூட்டத்தில், ரோஸ்வுட் பொருட்களின் ஏற்றுமதியின் அளவை அதிகரிப்பது குறித்து இந்தியா பரிந்துரைத்தது. இந்திய பிரதிநிதிகள் அளித்த நீண்ட விளக்கங்களுக்கு பிறகு 10 கிலோ கிராமுக்கு குறைவாக எடை கொண்ட ஒவ்வொரு ரோஸ்வுட் மரத்தாலான பொருட்களை ஏற்றுமதி செய்வதற்கு அனுமதி தேவையில்லை என்று அறிவிக்கப்பட்டது. மேலும், மரத்தாலான பொருட்கள் மட்டுமே, கணக்கில் எடுத்துக்கொள்ளப்படும் என்றும் இரும்பு போன்ற பொருட்களைப் பயன்படுத்தி தயாரிக்கப்பட்ட பொருட்கள், இதில் சேர்க்கப்படாது என்றும் தெரிவிக்கப்பட்டுள்ளது. இந்த நடவடிக்கை இந்திய கைவினைஞர்களுக்கும் அறைகலன் தொழில்துறைக்கும் பெரிய நிவாரணமாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1877691
------
MSV/IR/KPG/KRS
(Visitor Counter : 126
ஜவுளித்துறை அமைச்சகம்
புதுவகை பட்டுப்புழு முட்டைகள் குறித்து மத்திய பட்டு வாரியம் அறிவிக்கை வெளியீடு
மல்பேரி, வனியா ரக பட்டுக்குத் தேவைப்படும் பட்டுப் புழுவுக்கான புதிய வகை முட்டைகளை உருவாக்கி, உற்பத்தி செய்துள்ளது குறித்து மத்திய பட்டு வாரியம் அண்மையில் அறிவித்துள்ளது. இதன் மூலம் பட்டுப்புழுக் கூடுகளின் உற்பத்தி அதிகரிக்கும். அதன் மூலம் பட்டு உற்பத்தியில் உள்ள விவசாயிகள் அதிக வருவாய் பெறுவர்.
மத்திய பட்டு வாரியம் புதிய வகை பட்டுப்புழு முட்டை இனங்களை அதிகம் உற்பத்தி செய்வதற்கான ஆராய்ச்சியில் ஈடுபட்டுள்ளது. அத்துடன் கள ஆய்வையும் மேற்கொண்டிருக்கிறது.
சிறுபான்மையினர் நலன் அமைச்சகம்
ஹஜ் ஏற்பாடுகள் மற்றும் தடுப்பு மருந்து நிலவரம் குறித்து சிறுபான்மையினர் விவகாரங்கள் அமைச்சர் திரு முக்தர் அப்பாஸ் நக்வி ஆய்வு
ஹஜ் பயணம் 2021 குறித்து மும்பையில் உள்ள ஹஜ் இல்லத்தில் ஆய்வு கூட்டமொன்றை மத்திய சிறுபான்மையினர் விவகாரங்கள் அமைச்சர் திரு முக்தர் அப்பாஸ் நக்வி இன்று நடத்தினார்.
“எங்களது ஏற்பாடுகளை நாங்கள் செய்திருந்தாலும், சவுதி அரேபிய அரசின் முடிவின் படி நாங்கள் செயல்படுவோம். இரு நாடுகள் மற்றும் ஒட்டுமொத்த மனித குலத்தின் ஆரோக்கியமும், நல்வாழ்வுமே இந்தியாவின் முன்னுரிமை ஆகும்,” என்று கூட்டத்திற்கு பிறகு செய்தியாளர்களிடம் பேசிய திரு நக்வி தெரிவித்தார்.
தடுப்பு மருந்து வழங்கல் நடவடிக்கை குறித்த வதந்திகளுக்கு முற்றுப்புள்ளி வைக்கும் விதமாக, நாடுதழுவிய பிரச்சாரம் ஒன்று சமூக மற்றும் கல்வி நிறுவனங்களால் முன்னெடுக்கப்படும் என்று அமைச்சர் தெரிவித்தார். “மாநில ஹஜ் குழுக்கள், வக்ப் வாரியங்கள் மற்றும் அவற்றை சார்ந்த அமைப்புகள், மத்திய வக்ப் குழு, மௌலானா ஆசாத் கல்வி நிறுவனம் மற்றும் இதர சமூக மற்றும் கல்வி நிறுவனங்கள் இதில் பங்கு வகிக்கும்,” என்று அவர் கூறினார்.
ஹஜ் ஏற்பாடுகள் குறித்து பேசிய அமைச்சர், தடுப்பு மருந்து வழங்கலின் தற்போதைய நிலவரம், இந்திய ஹஜ் கமிட்டி மற்றும் சவுதி அரேபிய சுகாதார துறையின் வழிகாட்டுதல்கள் கருத்தில் எடுத்துக் கொள்ளப்பட்டுள்ளதாக தெரிவித்தார்.
சவுதி அரேபியாவுக்கான இந்திய தூதர் டாக்டர் அவுசஃப் சயீத், ஜெட்டாவில் உள்ள தூதர் திரு ஷாஹித் அலாம் மற்றும் சிறுபான்மையினர் விவகாரங்கள் துறையின் மூத்த அதிகாரிகள் காணொலி மூலம் இன்றைய கூட்டத்தில் கலந்து கொண்டனர். இந்திய ஹஜ் கமிட்டியின் தலைமை செயல் அதிகாரி திரு எம் ஏ கான் மற்றும் இதர அலுவலர்களும் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725961
-----
(Visitor Counter : 209
ரசாயனம் மற்றும் உரங்கள் அமைச்சகம்
ராமகுண்டம் உரங்கள் மற்றும் ரசாயனம் நிறுவனத்தின் கட்டுமான பணிகளை ஆய்வு செய்தார் மத்திய அமைச்சர் திரு சதானந்த கவுடா
தெலங்கானா மாநிலம் ராமகுண்டத்தில் அமைக்கப்படும், உரங்கள் மற்றும் ரசாயன நிறுவனம் கட்டுமான பணிகளை மத்திய ரசாயனம் மற்றும் உரத்துறை அமைச்சர் திரு சதானந்த கவுடா இன்று ஆய்வு செய்தார்.
தெலங்கானா ராமகுண்டத்தில், உரங்கள் மற்றும் ரசாயண நிறுவனத்துக்கு பிரதமர் திரு.நரேந்திர மோடி கடந்த 2016ம் ஆண்டு ஆகஸ்ட் 7ம் தேதி அடிக்கல் நாட்டினார். இங்கு ஆண்டுக்கு 12.7 லட்சம் மெட்ரிக் டன் யூரியா தயாரிக்கும் ஆலை வரவுள்ளது.
இங்கு நடைபெறும் கட்டுமான பணிகளை மத்திய ரசாயன மற்றும் உரங்கள் துறை அமைச்சர் திரு. சதானந்த கவுடா இன்று ஆய்வு செய்தார்.
இந்த ஆர்எப்சிஎல் திட்டத்தின் 99.85 சதவீத பணிகள் முடிந்து விட்டன. இது விரைவில் நாட்டுக்கு அர்ப்பணிக்கப்படவுள்ளது. இத்திட்டத்தின் முன்னேற்றம் குறித்து மத்திய அமைச்சர் சதானந்தகவுடா அப்போது திருப்தி தெரிவித்தார்.
மேலும் விவரங்களுக்கு: https://pib.gov.in/PressReleasePage.aspx?PRID=1690921
தகவல் மற்றும் ஒலிபரப்பு அமைச்சகம்
52வது இந்திய சர்வதேச திரைப்பட விழாவில் கலந்து கொள்வதற்கான ஊடகப் பதிவு ஆன்லைன் மூலம் தொடக்கம்
கோவாவில் நடைபெறும் 52வது இந்திய சர்வதேச திரைப்பட விழாவில் கலந்து கொள்ள விரும்பும் ஊடகவியலாளர்கள், தற்போது ஆன்லைன் மூலம் பதிவு செய்யலாம். இந்த நடைமுறை, காணொலிக் காட்சி மூலம், இந்த திரைப்பட விழாவில் 2021 நவம்பர் 20ம் தேதி முதல் 28ம் தேதி வரை பங்கேற்க விரும்புபவர்களுக்கு பொருந்தும். அவர்கள் கீழ்கண்ட இணைப்பின் மூலம் பதிவு செய்யலாம். https://virtual.iffigoa.org
தற்போதைய கொவிட்-19 பெருந்தொற்று காரணமாக, 52வது இந்திய சர்வதேச திரைப்பட விழா நேரடியாகவும், காணொலி வாயிலாகவும் நடைபெறுகிறது. ஏராளமான படங்கள் ஆன்லைன் மூலம் வெளியிடப்படுகின்றன. பத்திரிக்கையாளர் சந்திப்புகள் பத்திரிகை தகவல் அலுவலகத்தின் யூட்யூப் சேனலில் நேரடியாக ஒளிபரப்பப்படும். இதில் பத்திரிக்கையாளர்கள் ஆன்லைன் மூலம் கேள்வி கேட்கும் வசதிகளும் உள்ளன.
2021 ஜனவரி 1ம் தேதியன்று 21வயதுக்கு மேற்பட்ட அங்கீகாரம் பெற்ற பத்திரிக்கையாளர்கள், இந்த திரைப்பட விழாவில் பங்கேற்கலாம். ஊடகத்துக்கான பதிவு இலவசம். இந்த விழாவில் காணொலி மூலம் கலந்து கொள்ளவதற்கான உள்நுழைவுத் தகவல்கள் மின்னஞ்சல் மற்றும் குறுந்தகவல் மூலம் அங்கீகரிக்கப்பட்ட பத்திரிக்கையாளர்களுக்கு தெரிவிக்கப்படும். இந்த பதிவு மாற்றத்தக்கது அல்ல. மேலும் இந்த பதிவு, காணொலி மூலம் கலந்து கொள்வதற்கு மட்டுமே, திரைப்பட விழாவில் நேரடியாக கலந்து கொள்வதற்கு அல்ல.
52வது இந்திய சர்வதே திரைப்பட விழாவில் நேரடியாக கலந்து கொள்ள விரும்புபவர்கள் கீழ்கண்ட இணைப்பில் பதிவு செய்யலாம்:
https://my.iffigoa.org/extranet/media/
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1769700.
------
(Visitor Counter : 181
மத்திய அமைச்சரவை
உணவுப்பதப்படுத்துதல் துறையில் இந்தியா மற்றும் ஜப்பான் இடையே புரிந்துணர்வு ஒப்பந்தம் – மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை உணவுப்பதப்படுத்துதல் துறையில் இந்தியா- ஜப்பான் இடையேயான புரிந்துணர்வு ஒப்பந்தத்திற்கு ஒப்புதல் அளித்துள்ளது.
பலன்கள்:
உணவுப் பதப்படுத்துதல் துறையில் இருநாடுகளும் பயனடையும் வகையில், இந்த ஒப்பந்தம் அமைந்துள்ளது. இருநாடுகளிலும் கடைபிடிக்கப்படும் சிறந்த உணவுப் பதப்படுத்துதல் முறைகள் ஊக்கப்படுத்தப்பட்டு, சந்தை அணுகுமுறையையும் மேம்படுத்தும். இதன் மூலம் புதிய தொழில்நுட்பங்களும் செயல்முறைகளும் இருநாடுகளிலும் அறிமுகப்படுத்தப்படும்.
பிரதமர் அலுவலகம்
ஹெராத்தை முன்னிட்டு மக்களுக்கு பிரதமர் வாழ்த்து
ஹெராத்தை முன்னிட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
“ஹெராத் வாழ்த்துகள்! இந்த புனித நிகழ்வு அனைவருக்கும் மகிழ்ச்சி மற்றும் நன்மைகளை வழங்க நான் பிரார்த்திக்கிறேன். வரவிருக்கும் நாட்களில் அனைவரின் லட்சியங்களும் நிறைவேறட்டும்,” என்று டிவிட்டர் பதிவொன்றில் பிரதமர் தெரிவித்துள்ளார்.
சிறப்பு சேவைகள் மற்றும் கட்டுரைகள்
ரூ 57 லட்சம் மதிப்புடைய தங்கம் சென்னை விமான நிலைய சுங்கத்துறையால் பறிமுதல்
விமானம் மூலம் தங்கம் கடத்தி வரப்படுவதாக கிடைத்த உளவுத் தகவலின் அடிப்படையில், ஃப்ளை துயாப் விமானம் மூலம் துபாயில் இருந்து சென்னை வந்த 3 பெண் பயணிகளை சென்னை விமான நிலைய சுங்கத்துறை அதிகாரிகள் விமான நிலையத்தில் இருந்து வெளியேறும் வழியில் இடைமறித்தனர்.
அவர்களை சோதனை செய்து பார்த்த போது, தங்கப் பசை, வளையல் மற்றும் கட்டிகள் அவர்களிடம் இருந்தது கண்டறியப்பட்டு சுங்க சட்டம், 1962-ன் கீழ் பறிமுதல் செய்யப்பட்டன. இவற்றின் மொத்த மதிப்பு ரூ 38.20 லட்சம் ஆகும்.
மற்றொரு வழக்கில், ஸ்ரீ லங்கன் ஏர்லைன்ஸ் விமானம் மூலம் கொழும்பில் இருந்து சென்னை வந்த பெண் பயணி ஒருவரை சென்னை விமான நிலைய சுங்கத்துறை அதிகாரிகள் விமான நிலையத்தில் இருந்து வெளியேறும் வழியில் இடைமறித்தனர்.
அவரை சோதனை செய்து பார்த்த போது, தங்கப் பசை அவரிடம் இருந்தது கண்டறியப்பட்டு சுங்க சட்டம், 1962-ன் கீழ் பறிமுதல் செய்யப்பட்டது. 429 கிராம் எடையிலான தங்க பசையின் மொத்த மதிப்பு ரூ 19.39 லட்சம் ஆகும்.
மேற்கண்ட தகவல்களை செய்திக் குறிப்பு ஒன்றில் சென்னை சர்வதேச விமான நிலைய முதன்மை சுங்க ஆணையர் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
உலக சுகாதார நிறுவனத்தின் தென் கிழக்கு ஆசிய பிராந்தியத்தின் 73வது கூட்டத்தில், இப்பிராந்தியத்தில் கொவிட்-19 தடுப்பு நடவடிக்கைகளில் ஒன்றிணைந்து பணியாற்ற உறுப்பு நாடுகள் தீர்மானம் நிறைவேற்றின
உலக சுகாதார நிறுவனத்தின் தென் கிழக்கு ஆசிய பிராந்தியத்தின் 73வது கூட்டம், தாய்லாந்து துணை பிரதமரும் சுகாதார அமைச்சருமான திரு அனுடின் சார்ன்விரகுல் தலைமையில் நடைபெற்றது.
இதில் பங்கேற்ற உறுப்பு நாடுகளின் சுகாதார அமைச்சர்கள், தென் கிழக்கு ஆசிய பிராந்தியத்தில் கொவிட்-19 தடுப்பு நடவடிக்கைகளில் ஒன்றிணைந்து பணியாற்ற தீர்மானம் நிறைவேற்றினர்.
மாநாட்டில் இந்தியாவின் சார்பாக மத்திய சுகாதார மற்றும் குடும்ப நல அமைச்சர்
டாக்டர் ஹர்ஷ்வர்தன், காணொலி மூலம் கலந்து கொண்டு பேசினார்.
கொவிட்-19 அவசரகால தயார்நிலை குறித்த அமைச்சர்கள் அளவிலான வட்டமேசை கூட்டத்தில் பேசிய டாக்டர் ஹர்ஷ்வர்தன், இந்தியாவில் கொவிட்-19 மேலாண்மை மற்றும்
கொவிட்-19 சாராத சிகிச்சைகளுக்கான நடைமுறைகள் எவ்வாறு பின்பற்றப்பட்டன என்பது குறித்து பேசினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1653025
(Visitor Counter : 202
பிரதமர் அலுவலகம்
பிரதமர் திரு. நரேந்திர மோடி மற்றும் வங்காளதேசப் பிரதமர் ஷேக் ஹசீனா தொலைபேசியில் உரையாடல்
பிரதமர் திரு. நரேந்திர மோடி வங்காள தேசப் பிரதமர் ஷேக் ஹசீனாவுடன் தொலைபேசியில் உரையாடினார். பிரதமர் மோடி பிரதமர் ஷேக் ஹசீனாவுக்கும் வங்காளதேச மக்களுக்கும் தனது ரமலான் வாழ்த்துகளைத் தெரிவித்தார்.
ஆம்பான் புயல் இரு நாட்டிலும் ஏற்படுத்தியுள்ள சேதம் குறித்த மதிப்பீட்டை இரு தலைவர்களும் பகிர்ந்து கொண்டனர். மேலும் கொரோனா குறித்தும் இது தொடர்பாக இரு நாடுகளுக்கு இடையே உள்ள ஒத்துழைப்பு குறித்தும் விவாதித்தனர்.
இந்த சவால்களை சமாளிக்க இந்தியா வங்காளதேசத்துடன் துணை நிற்கும் என்று பிரதமர் மோடி உறுதியளித்தார். பிரதமர் ஷேக் ஹசீனாவும் வங்காளதேச மக்களும் நல்ல உடல் நலனும் செழிப்பும் பெற பிரதமர் மோடி தனது வாழ்த்துகளைத் தெரிவித்தார்.
(
பாதுகாப்பு அமைச்சகம்
சாலை பாதுகாப்பு மற்றும் சாலை கட்டுமானத்தை மேம்படுத்த எல்லை சாலை அமைப்பின் 2 சீர்மிகு மையங்கள்: பாதுகாப்புத்துறை அமைச்சர் திரு ராஜ்நாத் சிங் அர்ப்பணிப்பு
எல்லை சாலை அமைப்பின் இரண்டு சீர்மிகு மையங்களை தில்லியில் உள்ள சீமா சடக் பவனில் பாதுாப்புத்துறை அமைச்சர் திரு. ராஜ்நாத் சிங் இன்று நாட்டுக்கு அர்ப்பணித்து வைத்தார்.
சாலை பாதுகாப்பில் மிகச் சிறப்பான நிலையை அடையவும், சாலைகள், பாலங்கள், விமானத் தளங்கள் மற்றும் சுரங்கப் பாதைகள் கட்டுமானத்தில் வளர்ச்சியை ஏற்படுத்த இந்த மையங்கள் நிறுவப்பட்டுள்ளன.
சாலை விபத்துக்கள் பற்றிய ஆய்வு தகவல்களை பகிர்தல் மற்றும் விலைமதிப்பற்ற உயிர்களை காப்பதற்கான முறைகளை பரிந்துரைத்தல் மூலம் சாலை பாதுகாப்பு பற்றி விழிப்புணர்வை ஏற்படுத்துவதே சாலை பாதுகாப்பு மற்றும் விழிப்புணர்வுக்கான இந்த சீர்மிகு மையத்தின் நோக்கம்.
எல்லை சாலை அமைப்பு, நாட்டின் கிழக்கு மற்றும் வடமேற்கு பகுதியில் சுமார் 60,000 கி.மீ ரோடுகள், 56,000 மீட்டர் தூரத்துக்கு பாலங்கள், 19 விமானத் தளங்கள், 4 சுரங்கப் பாதைகளை அமைத்துள்ளன. இவற்றின் மூலம் கிடைத்த அனுபவ அறிவை நிறுவனமயமாக்குவதில் இந்த சீர்மிகு மையம் கவனம் செலுத்துகிறது.
இந்நிகழ்ச்சியில் பேசிய மத்திய அமைச்சர் திரு ராஜ்நாத் சிங், இந்த சீர்மிகு மையங்களை அமைப்பதில் பிஆர்ஓ அமைப்பின் முயற்சிகளை பாராட்டினார். மக்களின் உயிர்களை காப்பதில் இந்த மையங்கள் முக்கிய பங்காற்றும் என அவர் நம்பிக்கை தெரிவித்தார். சாலை விபத்துக்களை, அமைதியான தொற்று நோய் என குறிப்பிட்ட திரு ராஜ்நாத் சிங், ஒவ்வொரு ஆண்டும் சாலை விபத்தில் 1.5 லட்சம் பேர் இறப்பதாக தெரிவித்தார். இவற்றை தடுப்பதற்காக, தேசிய சாலை பாதுகாப்பு கொள்கை, மோட்டார் வாகன சட்டம் 2020 மற்றும் தேசிய நெடுஞ்சாலையில் ஆபத்தான பகுதிகளை கண்டறிதல் போன்ற பல நடவடிக்கைகளை மத்திய அரசு எடுத்துள்ளதாக திரு.ராஜ்நாத் சிங் தெரிவித்தார்.
தற்போது மற்றொரு முக்கிய நடவடிக்கையாக இந்த சீர்மிகு மையங்கள் தொடங்கப்பட்டுள்ளதாக அவர் கூறினார்.
தொலைதூர பகுதிகளில் சாலைகள் அமைப்பது, சுரங்கங்கள் அமைப்பது போன்ற பணிகள் மூலம் நாட்டின் முன்னேற்றத்தில் பிஆர்ஓ முக்கிய பங்காற்றுவதை பாதுகாப்புத்துறை அமைச்சர் பாராட்டினார். குறிப்பாக கொவிட் தொற்று நேரத்திலும், எல்லைப் பகுதிகளில் இணைப்பை ஏற்படுத்த மோசமான வானிலையில் அயராது உழைக்க பிஆர்ஓ மேற்கொள்ளும் முயற்சிகளை அவர் பாராட்டினார்.
இந்நிகழ்ச்சியில் உம்லிங் பகுதியில் இருந்து லடாக் சென்று திரும்பும், திருமிகு காங்சன் உகுர்சாண்டி என்பவரின் மோட்டர் சைக்கிள் சாகச பயணத்தையும் பாதுகாப்புத்துறை அமைச்சர் தொடங்கி வைத்தார். பெண் ஒருவர் தனியாக மேற்கொள்ளும் முதல் மோட்டார் சைக்கிள் சாகச பயணம் இது என்பது குறிப்பிடத்தக்கது. திருமிகு காங்சன் உகுர்சாண்டிக்கு அமைச்சர் திரு.ராஜ்நாத் சிங் தனது வாழ்த்துகளை தெரிவித்தார். அவர் தனது இலக்கு பயணத்தை முடித்து வெற்றியுடன் திரும்பி சாதனை படைப்பார் என திரு.ராஜ்நாத் சிங் நம்பிக்கை தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1726182
சிறுபான்மையினர் நலன் அமைச்சகம்
‘‘பிரஜ் ராஜ் உத்சவ்’’ மற்றும் ‘‘கைவினைப் பொருள் கண்காட்சி’’, கவுசல் குபேர் கும்ப நிகழ்ச்சிகள்: மதுரா விருந்தாவனில் உ.பி. முதல்வர் திரு யோகி ஆதித்யநாத் 10ம் தேதி தொடங்கி வைக்கிறார்
‘‘பிரஜ் ராஜ் உத்சவ்’’ மற்றும் ‘‘கைவினைப் பொருள் கண்காட்சி’’, கவுசல் குபேர் கும்ப நிகழ்ச்சிகளை மதுரா விருந்தாவனில் உத்தரப் பிரதேச முதல்வர் திரு யோகி ஆதித்யநாத் நவம்பர் 10ம் தேதி தொடங்கி வைக்கிறார்.
மதுரா விருந்தாவனில் நடைபெறும் 31வது கைவினைப் பொருட்கள் கண்காட்சி தொடக்க விழாவில், மத்திய சிறுபான்மையினர் விவகாரத்துறை அமைச்சர் திரு முக்தர் அப்பாஸ் நக்வி, எம்.பி திருமதி ஹேமா மாலினி, உத்தரப் பிரதேச பிரஜ் தீர்த் விகாஸ் பரிஷத் துணைத் தலைவர் திரு சைல்ஜா காந்த் மிஸ்ரா உட்பட பலர் கலந்து கொள்கின்றனர்.
பல நூற்றாண்டு பாரம்பரியம் உள்ள நம் முன்னோர்கள் கலை, மற்றும் இந்திய கைவினைப் பொருட்களை ஊக்குவிப்பது, பாதுகாப்பது மற்றும் சந்தை வாய்ப்புகளை ஏற்படுத்தி கொடுப்பதில் ‘ஹூனார் ஹாத்’ எனப்படும் கைவினைப் பொருட்கள் கண்காட்சி மிகச் சிறந்த தளம். இது உள்நாட்டு பொருட்களுக்கு ஆதரவளிப்போம் என்ற சுதேசி பிரச்சாரத்தை வலுப்படுத்துகிறது. உள்நாட்டு கலைஞர்கர்கள் மற்றும் கைவினை கலைஞர்களின் பொருளாதார மேம்பாட்டையும் இந்த கைவினைப் பொருட்கள் கண்காட்சி உறுதி செய்துள்ளது.
புகழ்பெற்ற பிரஜ் கலாச்சாரத்தை ஊக்குவிப்பதற்காக, பிரஜ் தீர்த் விகாஸ் பரிஷத் அமைப்பு, 10 நாள் பிரஜ் ராஜ் மகோத்ஸவத்தை விருந்தாவனில் நவம்பர் 10ம் தேதியிலிருந்து நடத்துகிறது.
அடுத்த கைவினைப் பொருட்கள் கண்காட்சி தில்லி பிரகதி மைதானத்தில் நவம்பர் 14ம் தேதி முதல் 27ம் தேதி வரை நடத்தப்படும். புதுதில்லியில் 2021 டிசம்பர் 22ம் தேதி முதல் 2022 ஜனவரி 2ம் தேதி வரை நடத்தப்படும்.
வரும் நாட்களில் மைசூர், ஐதராபாத், புனே, அகமதாபாத், புதுச்சேரி,மும்பை, ஆக்ரா, ஸ்ரீநகர் உள்ளிட்ட பல இடங்களில் நடத்தப்படும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1770012